

ΒΙΒΛΙΟΘΗΚΕΣ ΔΗΜΟΥ ΚΑΛΑΜΑΡΙΑΣ

**ΒΙΒΛΙΟΣΚΩΛΗΚΕΣ 2024**

5ο Πρόγραμμα Φιλαναγνωσίας για τα Δημοτικά

Φεβρουάριος – Μάιος 2024

Οι Βιβλιοθήκες του Δήμου Καλαμαριάς σας προσκαλούν στο 5ο Πρόγραμμα Φιλαναγνωσίας **«ΒΙΒΛΙΟΣΚΩΛΗΚΕΣ»** που διοργανώνεται για όλα τα Δημοτικά του Δήμου Καλαμαριάς.

Στόχος του προγράμματος: η προώθηση και η καλλιέργεια της αναγνωστικής σχέσης των παιδιών με τα βιβλία.

Πρωταρχική επιδίωξη αποτελεί η ίδια η απόλαυση της ανάγνωσης μέσα από τα επιλεγμένα βιβλία που  προτείνονται στα παιδιά καθώς και ο εμπλουτισμός τους με ποικίλες γνώσεις, η τροφοδότηση της φαντασία τους και η καλλιέργεια της κριτικής τους σκέψης και της αισθητικής τους αντίληψης. Ακόμη τα παιδιά αποκτούν την εμπειρία συμμετοχής σε μια πολιτιστική δραστηριότητα ευρείας κλίμακας.

Για πρώτη φορά ένα πρόγραμμα φιλαναγνωσίας δίνει τη δυνατότητα στα παιδιά να δημιουργήσουν, **ηλεκτρονικά**, λίστες με τις αναγνώσεις τους, τα σχόλια και τις εντυπώσεις τους, μέσα από μια **διαδικτυακή εφαρμογή**.

Η συγκεκριμένη εφαρμογή έχει σχεδιαστεί από τον [ΟΣΔΕΛ](https://www.osdel.gr/) (Οργανισμός Συλλογικής Διαχείρισης Έργων του Λόγου), στο πλαίσιο του πολιτιστικού και κοινωνικού έργου του, και είναι ευγενική χορηγία προς τις Βιβλιοθήκες του Δήμου Καλαμαριάς. Υποστηρίζεται από τη βάση βιβλιογραφικών δεδομένων [οσδέλnet](https://osdelnet.gr/).

Η λίστα με τα προτεινόμενα βιβλία βρίσκεται αναρτημένη στην ηλεκτρονική σελίδα των Βιβλιοθηκών https://lib.kalamaria.gr

**Όροι Συμμετοχής**

1. Δικαίωμα συμμετοχής έχουν όλοι οι μαθητές των Δημοτικών Σχολείων του Δήμου Καλαμαριάς. Οι δηλώσεις συμμετοχής γίνονται αποκλειστικά και μόνο από τον/την υπεύθυνο εκπαιδευτικό του τμήματος, συμπληρώνοντας την παρακάτω ηλεκτρονική φόρμα έως και τις **16 Φεβρουαρίου 2024**

<https://docs.google.com/forms/d/15FQDdl9SQCZ7Egk7qiC6atwuVUg-CLku0kVhhKKy8eo/edit>

**Παράλληλα, οι εκπαιδευτικοί εγγράφονται και στην ηλεκτρονική βάση βιβλίων https://osdelnet.gr, ως χρήστες, επιλέγοντας την ιδιότητα Βιβλιοσκώληκες για να παρακολουθούν τις αναγνώσεις των μαθητών τους.**

1. Ταυτόχρονα, δίνεται η δυνατότητα ατομικής δήλωσης συμμετοχής για τα παιδιά που επιθυμούν να ενταχθούν στους «ΒΙΒΛΙΟΣΚΩΛΗΚΕΣ» αλλά δεν έχει κάνει εγγραφή η τάξη τους. Η εγγραφή πραγματοποιείται στην παρακάτω ηλεκτρονική φόρμα έως και τις **16 Φεβρουαρίου 2024**:

<https://docs.google.com/forms/d/1gHOAfnCOq-2g8TTV4JXCsbgOHWTpx3TYc9barEq0JRw/edit>

1. Οι μαθητές κάθε τάξης καλούνται να διαβάσουν **τουλάχιστον ένα** από τα βιβλία της προτεινόμενης λίστας, που αντιστοιχεί στην τάξη τους, για να θεωρείται έγκυρη η συμμετοχή τους. Στη συνέχεια, όσοι μαθητές δεν είναι εγγεγραμμένοι στην εφαρμογή πραγματοποιούν την εγγραφή τους στη διαδικτυακή εφαρμογή [https://osdelnet.gr/bookworms](https://osdelnet.gr/bookworms%22%20%5Ct%20%22_blank), Οι εγγεγραμμένοι μαθητές για την εισαγωγή τους χρησιμοποιούν το email και τον κωδικό τους από το προηγούμενο έτος. Κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Βιβλιοσκώληκες)**. Με αυτόν τον τρόπο γίνεται η καταμέτρηση των αναγνώσεων και προκύπτουν τα τελικά αποτελέσματα. Η δήλωση των βιβλίων στην διαδικτυακή εφαρμογή <https://osdelnet.gr/bookworms> ΒΙΒΛΙΟΣΚΩΛΗΚΕΣ 2024 είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
2. Τα παιδιά που δηλώνονται με ατομική συμμετοχή καλούνται, επίσης, να διαβάσουν τουλάχιστον ένα από τα βιβλία της προτεινόμενης λίστας, που αντιστοιχεί στην τάξη τους, για να θεωρηθεί έγκυρη η συμμετοχή τους. Στη συνέχεια, πραγματοποιούν την εγγραφή τους στη διαδικτυακή εφαρμογή <https://osdelnet.gr/bookworms> και κάθε φορά που ολοκληρώνουν την ανάγνωση ενός βιβλίου, το δηλώνουν στη λίστα **Διαβασμένα (Βιβλιοσκώληκες)**. Οι εγγεγραμμένοι μαθητές για την εισαγωγή τους χρησιμοποιούν το email και τον κωδικό τους από το προηγούμενο έτος. Με αυτόν τον τρόπο γίνεται η καταμέτρηση των αναγνώσεων και προκύπτουν τα τελικά αποτελέσματα. Η δήλωση των βιβλίων στην διαδικτυακή εφαρμογή <https://osdelnet.gr/bookworms> ΒΙΒΛΙΟΣΚΩΛΗΚΕΣ 2024 είναι **υποχρεωτική**. Σε διαφορετική περίπτωση η συμμετοχή θεωρείται **άκυρη.**
3. Το Πρόγραμμα Ανάγνωσης ολοκληρώνεται στις **20 Μαΐου 2024**.

**Έπαινοι**

Ονομαστικοί έπαινοι θα διανεμηθούν στα παιδιά και στους εκπαιδευτικούς που θα λάβουν μέρος στο 5ο Πρόγραμμα Φιλαναγνωσίας για τα Δημοτικά, ΒΙΒΛΙΟΣΚΩΛΗΚΕΣ 2024.

Η διαδικτυακή εφαρμογή έχει σχεδιαστεί από τον



Είναι ευγενική χορηγία προς τις Βιβλιοθήκες του Δήμου Καλαμαριάς

και υποστηρίζεται από τη βάση βιβλιογραφικών δεδομένων οσδέλnet.